Pranešimas spaudai

2025 m. rugpjūčio 22 d.

**30 populiariausių produktų atskleidė lietuvių, latvių ir estų skonių panašumus bei skirtumus**

**Baltijos kelio minėjimas kasmet primena, kad visos trys šalys – tarsi viena šeima, susieta bendra istorija ir žmonių vienybe, tapusia esminių pokyčių pamatu. Lietuviškas prekybos tinklas „Maxima“ kviečia pasmalsauti, kuo šiandien panašūs bei skirtingi lietuviai, latviai ir estai kasdieniuose pasirinkimuose, kurie atspindi įpročius, skonius bei gyvenimo būdą.**

„Kiekvienais metais minint Baltijos kelio dieną, užplūsta šilti jausmai bei polėkis pasidomėti, kuo šiuo metu esame panašūs, ir kuo skirtingi su Baltijos sesėmis – Latvija ir Estija, su kuriomis prieš daugiau nei 35 metus vieningos akcijos metu išreiškėme norą būti laisvais. Būdamas didžiausias darbdavys Lietuvoje ir valdydami beveik 500 parduotuvių visose Baltijos šalyse, šiuos panašumus ir skirtumus analizuojame smalsiai pasižiūrėję į turimus duomenis, kuo unikalūs, o galbūt visai nepanašūs esame vieni su kitais įprastuose kasdieniuose pasirinkimuose“, – sako Titas Atrаškevičius, prekybos tinklo „Maxima“ atstovas ryšiams su žiniasklaida.

Peržvelgus Baltijos šalių „Maximos“ parduotuvių duomenis ir palyginus jų TOP30 šiemet perkamiausių prekių, paaiškėjo, kad lietuvių, latvių ir estų pirkėjai yra linkę būti fleksitarais. Nepaisant Estijos populiariausių prekių sąrašo gale esančių bandelių su mėsa ir dešrele, perkamiausių prekių TOP30 Baltijos šalyse nedominuoja nei mėsa, nei žuvis.

„Tačiau Baltijos šalių pirkėjų pirkinių krepšeliuose gausu pieno produktų, daržovių – bulvių, morkų, agurkų, svogūnų, kiaušinių bei visi nepaprastai mėgstame bananus, arbūzus ir obuolius. Kasdienybę saldiname cukrumi ir geriame tokį patį gazuotą stalo vandenį. Tačiau kiekvienos šalies pirkėjai turi unikalių pomėgių, pavyzdžiui, pats perkamiausias maisto produktas Lietuvoje – bananai, latviai jaučia silpnybę jų gaminamiems glaistytiems varškės sūreliams „Karums“, o Estijoje produktas numeris vienas – pienas. Latviai pieno įsigyja mažiausiai, o lietuviai dažniau perka riebų pieną“, – Baltijos šalių pirkėjų įpročius analizuoja T. Atraškevičius.

**Baltijos sesių panašumai bei skirtumai**

Latvijoje šiemet nupirkta daugiausiai bulvių – net daugiau nei Lietuvoje, nors kaimyninėje šalyje mažiau gyventojų ir parduotuvių. Tuo metu populiariausia daržovė mūsų šalyje – agurkai.

„Esame įpratę manyti, kad suvalgome daug duonos, tačiau šių metų duomenys rodo, kad estų pirkinių krepšeliuose duona ir batonas yra žymiai populiaresni – taip pat ir įvairios bandelės. Įdomu, kad Lietuvos gamintojo „Mantingos“ spurgos yra tarp trijų perkamiausių prekių Estijoje. Latvijoje padėtis kitokia – išskyrus batoną, pirkėjai kepiniams abejingi. O Lietuvoje tarp TOP30 perkamiausių maisto prekių duonos nėra, bet pirkėjai neatsispiria prancūziškiems kepiniams – prancūziškam batonui, bandelėms, kruasanams“, – skonių skirtumus pastebi T. Atraškevičius.

Kiekvienos šalies dažniausiai įsigyjamų prekių krepšeliuose yra produktų, kurie kitose šalyse tarp kasdienių pirkinių nepatenka. Pavyzdžiui, estai negali apsieiti be kefyro ir duonos, latviai išsiskiria meile avokadams, majonezui ir ledams, o lietuviai – vynuogėms, mandarinams, makaronams, kruasanams.

Iš daugiausiai įsigyjamų prekių TOP30 matyti, kad visose šalyse pirkėjai dažnai renkasi „Maximos“ privataus prekės ženklo produktus – ypač pieną, grietinę, varškę. Estijoje, išskyrus duoną, pirkėjai atviriausi kitose Baltijos šalyse pagamintai produkcijai, o Lietuvoje ir Latvijoje – labiau prisirišę prie vietinių gamintojų ir jų prekių ženklų.

***Apie prekybos tinklą „Maxima“***

*Tradicinės lietuviško prekybos tinklo „Maxima“ stiprybės – mažos kainos ir kruopščiai atrinktas asortimentas. Tinklą valdanti bendrovė „Maxima LT“ yra didžiausia lietuviško kapitalo įmonė, viena didžiausių mokesčių mokėtojų bei didžiausia darbo vietų kūrėja šalyje. Šiuo metu Lietuvoje veikia arti pustrečio šimto „Maximos“ parduotuvių, kuriose dirba apie 11 tūkst. darbuotojų ir kasdien apsilanko daugiau nei 400 tūkst. klientų.*

**Daugiau informacijos**:

El. paštas komunikacija@maxima.lt